দিল্লি, ৮ নভেম্বর : আজ নোটবাতিলের দ্বিতীয় বর্ষপূর্তি। প্রধানমন্ত্রী নরেন্দ্র মোদির এই সিদ্ধান্তকে ঘিরে এই দুবছরে অনেক কাঠখড় পুড়েছে। সরব হয়েছেন বিরোধীরা। নিজেদের অবস্থানেই অনড় থেকেছে কেন্দ্রের শাসক-শিবিরও। আরও একবার উত্তরসূরির সিদ্ধান্তের বিরোধিতা করলেন প্রাক্তন প্রধানমন্ত্রী মনমোহন সিং। বললেন, "পেশা, ধর্ম, লিঙ্গ, বয়স যা-ই হোক, নোটবাতিলের কারণে সকলেই সমস্যায় পড়েছেন। এটা প্রায়ই বলা হয়, সময় সব ক্ষত সারিয়ে দেয়। কিন্তু দুর্ভাগ্যবশত, সময়ের সাথে সাথে নোটবাতিলের ক্ষতটা আরও স্পষ্ট হয়ে উঠছে।"